《露下滴新荷》
清代·沈谦

忆年时，长桥畔、水微波。正邀他、同赏新荷。彩舟银烛词成，先付同儿歌。

缠头锦、醉中亲与，十丈红罗。欢呼不觉夜深，影动星河。

怪今宵、风兼同，人不见，恨如何。待题诗、手冷时呵。

凤笺仍捲，自将金鸭暖衾窝。小楼深巷，应相念、皱损双蛾。

常拟策蹇再寻，奈不肯晴和。

作者简介：（1620—1670）明末清初浙江仁和人，字去矜，号东江子。明诸生。少颖慧，六岁能辨四声。长益笃学，尤好为诗古文。崇祯末，为西泠十子之一。入清，以医为业。有《东江集钞》、《杂说》等。